
	[bookmark: nev]PROKK BALÁZS
Szabad bölcsészet
BA, 8. félév
Eötvös Loránd Tudományegyetem
Bölcsészettudományi Kar
	






Témavezető:
	Tatár György
nyugalmazott professor emeritus, ELTE BTK




A szorongástól az imáig

Dolgozatomban Soren Kierkegaard 1844 és 1850 közötti szerzői tevékenységét tárgyalom. A módszertani bevezetés után három nagyobb szakaszban folytatom a tárgyalást.
Az első részben a bibliai hagyományon keresztül kerülök közelebb a szövegek helyes olvasáshoz. Ebben a részben tárgyalom a szerző Én fogalmát, a bűnt és a hitet. Ehhez Ágoston narratíváját hívom segítségemre.
A második rész, immáron Kierkegaard fél-álneves és saját nevén megjelentetett írásokat olvassa össze, hogy teljesebb képet kapjon a személyes Krisztus-hitről. Innentől az Épületes Beszédeké lesz a főszerep, amelyek a teoretikus írásokat a maguk praktikusságaiban ellensúlyozzák.
Végül Kierkegaard-ral a vallási zsenivel fogok foglalkozni, aki elindult saját filozófiája által kijelölt útján, így egyszerre vált nemzetének apostolává, vallási zsenivé és mártírrá.
A zárógondolatokban ezt a Kierkegaard-olvasatot visszahelyezem a XX. századi gondolkodás előszobájába. Mint, ami megalapozta egy egész utána következő század fő gondolati csapásvonalát.



